b'\n_START_ARTICLE_\nJavaScript\n_START_SECTION_\nBegynnelsen\n_START_PARAGRAPH_\nDen f\xc3\xb8rste utgaven av JavaScript ble utviklet i 1995 av programmereren Brendan Eich, som da jobbet hos Netscape. Det f\xc3\xb8rste kodenavnet p\xc3\xa5 det nye spr\xc3\xa5ket var Mocha, etter det var spr\xc3\xa5ket en liten periode kjent som LiveScript, f\xc3\xb8r det kjapt fikk navnet JavaScript. Dette navnet spiller p\xc3\xa5 programmeringsspr\xc3\xa5ket Java, men er p\xc3\xa5 mange m\xc3\xa5ter forvirrende, siden Java og JavaScript har lite annet enn en overfladisk likhet i syntaks til felles. JavaScript har derimot mer til felles med de eldre programmeringsspr\xc3\xa5kene Self og Scheme, og Eich brukte programmeringsparadigmer fra disse da han designet JavaScript. Det var imidlertid et krav fra ledelsen i selskapet at det nye spr\xc3\xa5ket skulle \xc2\xabse ut som Java\xc2\xbb, og Eich fulgte opp dette p\xc3\xa5 tross av at \xc2\xabhovedingrediensene\xc2\xbb i det nye spr\xc3\xa5ket var hentet fra Self og Scheme._NEWLINE_Netscape sendte spr\xc3\xa5ket til Ecma International for standardisering i november 1996, og den f\xc3\xb8rste offisielle spesifikasjonen var kjent som ECMA-26. Denne var for alle praktiske form\xc3\xa5l det samme som datidens JavaScript. Senere har det blitt slik at den offisielle standarden \xe2\x80\x93 kjent som ECMAScript \xe2\x80\x93 definerer selve spr\xc3\xa5ket, mens JavaScript er en implementasjon av ECMAScript. Forskjellen er likevel mest akademisk, og i dagligtalen brukes de to begrepene om hverandre.\n_START_SECTION_\nInteraktive nettsider igjennom Ajax\n_START_PARAGRAPH_\nMicrosoft kom i 2000 med Ajax-teknologi i sin Internet Explorer, og i tiden som fulgte fikk alle andre nettlesere st\xc3\xb8tte for dette. I l\xc3\xb8pet av f\xc3\xa5 \xc3\xa5r ble JavaScript modent nok til \xc3\xa5 lage dynamiske og fullstendige webapplikasjoner, der Gmail i 2004 ble det store gjennombruddet. Tidligere var det n\xc3\xb8dvendig \xc3\xa5 sende hele nettsiden frem og tilbake mellom nettleseren og serveren slik at alle data m\xc3\xa5tte lastes p\xc3\xa5 nytt for hver endring, men den type nettsteder som ble popularisert igjennom Gmail og basert p\xc3\xa5 Ajax-arkitekturen kunne klare seg med \xc3\xa5 bare sende deler av nettsiden mellom klienten og serveren n\xc3\xa5r noe endret seg. Slike nettsteder ble kjent som \xc2\xabenkeltside-applikasjoner\xc2\xbb (engelsk single-page applications), og kom for alltid til \xc3\xa5 forandre hvordan dynamiske nettapplikasjoner ble utviklet.\n_START_SECTION_\nPopularisering av rammeverk til server- og klientbruk\n_START_PARAGRAPH_\n\xc2\xabJavaScript-revolusjonen\xc2\xbb som var blitt satt i gang med Ajax hadde f\xc3\xb8rt til at de ulike nettleserne stadig fikk bedre JavaScript-motorer. Spesielt var V8-motoren til Google Chrome rask, og i 2009 tilpasset programmereren Ryan Dahl denne slik at den ogs\xc3\xa5 kunne brukes p\xc3\xa5 servere. Dette ble startskuddet til Node.js, som populariserte serverbruk av JavaScript til I/O-intensive applikasjoner._NEWLINE_Den stadig \xc3\xb8kende kompleksiteten rundt det \xc3\xa5 bygge st\xc3\xb8rre webapplikasjoner gjorde at altomfattende JavaScript-rammeverk ogs\xc3\xa5 p\xc3\xa5 klientsiden \xc3\xb8kte i popularitet disse \xc3\xa5rene. jQuery var et tidlig bibliotek for \xc3\xa5 forenkle endringer i den s\xc3\xa5kalte DOMen, men denne hjalp ikke programmereren med \xc3\xa5 strukturere en st\xc3\xb8rre kodebase. I 2009 kom Mi\xc5\xa1ko Hevery og Adam Abrons med den f\xc3\xb8rste utgaven av rammeverket som senere ble kjent som AngularJS, og dette rammeverket har f\xc3\xa5tt stor utbredelse etter at det ble backet av Google fra 2010. React \xe2\x80\x93 f\xc3\xb8rst lansert av Facebook i 2011 \xe2\x80\x93 har ogs\xc3\xa5 vokst veldig de senere \xc3\xa5rene, og har s\xc3\xb8rget for \xc3\xa5 popularisere en arkitektur der hele brukergrensesnittet defineres i gjenbrukbare JavaScript-komponenter.\n_START_SECTION_\nModerne ECMAScript-utgaver\n_START_PARAGRAPH_\nPr. mars 2017 finnes det sju utgaver av ECMAScript, med ECMAScript 2016 som den nyeste. De siste gjennomgripende JavaScript-endringene kom i juni 2015, med ECMAScript-standarden kjent som ES6. Det tar imidlertid tid for nettleser-leverand\xc3\xb8rer \xc3\xa5 implementere st\xc3\xb8tte for de seneste versjonene, og ES6 og ECMAScript 2016 er dermed i liten grad tatt i bruk for web-form\xc3\xa5l. Det er femteutgaven ES5 (publisert i juni 2011) som fortsatt fungerer som et slags lingua franca p\xc3\xa5 webben.\n_START_SECTION_\nVariabler\n_START_PARAGRAPH_\nJavaScript er dynamisk typet, som vil si at datatypen ikke oppgis under deklarering av en variabel (slik som C eller Java)._NEWLINE_Datatypen ligger implisitt i verdien som variabelen f\xc3\xa5r. _NEWLINE_x = 23; // tilordner heltallet 23 til x.console.log(x); // skriver ut 23 x = "Hei verden!"; // tilordner ny verdi : Hei verden! med datatypen tekststreng.console.log(x) // skriver ut: Hei verden!'